Poliția din Caraș-Severin a anunțat că s-a sesizat și au deschis o anchetă după ce pe rețelele de socializare au apărut imagini cu un tânăr în timp ce trage de trei ori în plan vertical cu un pistol, relatează news.ro. Polițiștii au identificat persoana din filmare ca fiind un tânăr de 20 de ani, potrivit publicației locale Opinia Timișoarei.
Imaginile cu bărbatul care trage cu pistolul între blocuri au apărut în mediul online, iar poliția a deschis o anchetă pentru a stabili cine este bărbatul și care sunt circumstanțele în care s-a produs incidentul.
Filmarea, care durează doar 11 secunde, a fost făcută pe timp de noapte într-o zonă din Reșița unde se află mai multe blocuri.
"În urma vizualizării imaginilor, poliţiştii efectuează verificări pentru identificarea bărbatului care apare în imagini şi stabilirea situaţiei de fapt şi de drept, urmând a fi aplicate măsurile legale, ce se impun în acest caz", a transmis, luni, IPJ Caraş-Severin.